**Pályázat szociális alelnöki tisztség betöltésére**

Az ELTE BGGyK HÖK elnöke pályázatot ír ki

az ELTE BGGyK HÖK szociális alelnöki tisztség betöltésére.

**A szociális alelnök feladata az ELTE BGGyK HÖK Alapszabálya alapján:**

**22. § A szociális alelnök**

(1) Szociális ügyekben képviseli az Önkormányzatot.

(2) Irányítja és vezeti az Önkormányzat szociális ügyeit, a Kari Hallgatói Szociális és Ösztöndíj Bizottságot.

(3) Tisztsége alapján tagja:

1. a Kari Tanácsnak,
2. az ELTE Hallgatói Önkormányzat Küldöttgyűlésének,
3. az ELTE HÖK Szociális- és Ösztöndíjbizottságának,
4. a Kari Ösztöndíj Bizottságnak (KÖB).

(4) Folyamatosan beszámol a bizottságokban és testületekben történtekről az Elnökségnek, szociális ügyekben segíti a kari képviselők munkáját.

(5) A tanulmányi ösztöndíj kiszámítását a KÖB-gal együttműködve végzi.

(6) A Kari Ösztöndíj Bizottság döntése alapján elkészíti a rendkívüli- és rendszeres szociális ösztöndíj, valamint a tanulmányi ösztöndíj utalási listáját, és továbbítja a Tanulmányi Hivatal kari referatúrája számára.

(7) A hallgatói juttatásokkal kapcsolatos feladatok ellátásában, és az ösztöndíjakkal kapcsolatos ügyintézésben együttműködik a gazdasági alelnökkel.

(8) A hallgatói juttatásokkal kapcsolatosan felügyeli a kari szintű juttatások elosztását, figyelemmel kíséri a juttatási keret változását.

**A pályázás menete:**

A szociális alelnöki tisztségre az Önkormányzat bármely tagja (minden, a Karral jogviszonyban álló hallgató) pályázhat.

Az érvényes pályázatnak tartalmaznia kell:

a) a jelölt nevét, szakját és a Karon folytatott tanulmányának kezdeti évét,

b) a jelölt bemutatkozását,

c) a jelölt programját.

A pályázatot elektronikus formában az elnok@barczihok.elte.hu email címen, illetve személyesen, papíralapon a hallgatói irodában (Budapest, Ecseri út 3. A/61) is be kell nyújtani.

Pályázási időszak: **2018. április 23. 09:00 – 2018. május 03. 12:00**

A beérkezett pályázatokról a Küldöttgyűlés dönt.

Budapest, 2018. április 21.

Menyhárt Barbara s.k.

ELTE BGGyK HÖK

elnök